Communitas » Nuwe Pelgrimstap (Vervolg)
TuisbladDienste-Communitas Communitas Inligting Nuwe Pelgrimstap (Vervolg)
Die derde dag van ons pelgrimsreis begin in die NG kerk in Franschhoek. Frederick Marais (links) lees vir ons die oggendgebed uit die Keltiese gebede. Hy lees ook daagliks die middag- en aandgebed. (Neels)
Die pelgrims bid vir Franschhoek, die gemeente, vir sy predikant, Peet Bester, en sy vrou Adrienne. (Neels)
Die Hugenotemonument in die skadu van die berge. Dit is 'n herinnering van die verhaal van Franse wat weens geloofsvervolging uit Europa gevlug het en hulle hier kom vestig het. (Neels)
Vandag stap die pelgrims van die bopunt van die Franschoekpas tot in Villiersdorp. Hulle rooi hoede maak hulle mooi sigbaar. (Louise)
Frederick Marais op 'n brug met sy datum op. (Neels)
Die aand word afgesluit met 'n wonderlike ete, iets wat deel is van pelgrimstogte. Die leë bakke en borde wys dat Louise se pasta met sampioene en spek 'n groot sukses was. In die middel van die tafel wag Frederick se gebakte appels met die roomys en vla daarnaby. (Neels)
Donderdag se stap begin in die NG Kerk in Villiersdorp waar ds Chris Franken vir ons bid.
Die pelgrims stap op Donderdag 23 Junie die laaste lang been van Villiersdorp na Genadendal. Hulle kon op heelwat "agterpaaie" stap deur vrugteplase en fynbos. Maar na ongeveer 9 km moes hulle hier 'n baie styl bult uitstap. Die Theewaters kloof-dam in die agtergrond.
Die pelgrims stap by die proteas verby. Van links af is Peet Bester, Adrienne Bester en Frederick Marais.
Wat 'n uitsig vir middagete na 7 km van aanhoudende opdraande! Proteas in volle blom reg rondom ons. Voorreg! — with Frederick Marais, Adrienne Bester and Neels Jackson.
Frederick Marais en Peet Bester kyk uit oor die landskap.
In die Overberg is baie berge…. Hierna het hulle tot amper donker tot by die aansluiting na Genadendal gestap waar die bestaande roete reeds gemerk is.